wickkiey/tamil-wikipedia-chunked huggingface dataset:
# மூதபித்ரி

**மூதபித்ரி** (Moodabidri) முத்பித்ரி, மூதபித்ரே மற்றும் பெத்ரா என்றும் அழைக்கப்படும், இது தெற்கு கன்னட மாவட்டத்திலுள்ள ஒரு நகரமும், வட்டமுமாகும். இந்தியாவின் கர்நாடகாவில் உள்ள மங்களூர் மாவட்ட தலைமையகத்திலிருந்து 34 கி.மீ வடகிழக்கில் அமைந்துள்ளது.  
பண்டைய நாட்களில் பரவலாக வளர்ந்த மூங்கில் இருந்ததால், இந்த இடத்திற்கு மூதபித்ரி என்று பெயரிடப்பட்டது. மூதபித்ரி இரண்டு கன்னட சொற்களிலிருந்து வருகிறது. 'மூதா' என்பது 'கிழக்கு' என்றும் 'பித்ரி' என்பது 'மூங்கில்' என்றும் கன்னட மொழியில் அறியப்படுகிறது. இதன் சராசரி உயரம் 147 மீட்டர் (482 அடி) ஆகும்.
# மூதபித்ரி

## புள்ளிவிவரங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி, இதன் மக்கள் தொகை 25,710 என்ற அளவில் இருந்தது. மக்கள்தொகையில் ஆண்கள் 48%, பெண்கள் 52% ஆகும். இந்த ஊரின் சராசரி கல்வியறிவு விகிதம் 88.57%, ஆண் கல்வியறிவு 93.13%, பெண் கல்வியறிவு 84.13%.  
இந்நகரம் அடிப்படையில் பிரந்த்யா மற்றும் மார்நாடு என்ற இரண்டு கிராமங்களைக் கொண்டுள்ளது. இது "தெற்கின் சைன காசி" என்றும் அழைக்கப்படுகிறது.
# மூதபித்ரி

## அமைவிடம்

மூதபித்ரி தேசிய நெடுஞ்சாலை 169 (பழைய எண் 13) இல் உள்ளது. இதை மங்களூர் நகரத்திலிருந்து சாலை வழியாக அணுகலாம் (34 கி.மீ. தொலைவு). இங்கிருந்து மங்களூர் சர்வதேச விமான நிலையம் 23 கி.மீ. தூரமாகும்.  
இது உடுப்பியிலிருந்து 54 கி.மீ தொலைவிலும், கர்கலாவிலிருந்து 18 கி.மீ தொலைவிலும் உள்ளது. அருகிலுள்ள பிற இடங்கள் வேனூர் (20 கி.மீ), பெள்தங்கடி (37 கி.மீ), குத்ரேமுக் (66 கி.மீ), அகும்பே (68&nbsp;கி.மீ), புட்டூர் (54&nbsp;கி.மீ) மற்றும் மிஜார் (5)&nbsp;கி.மீ).
# மூதபித்ரி

## மொழிகள்

இங்கு பெரும்பான்மையான மக்களால் துளு பேசப்படுகிறது, அதைத் தொடர்ந்து கன்னடமும், கொங்கணியும் பேசப்படுகிறது. முஸ்லிம்கள் உருது மொழியையும் ஒரு சிறிய முஸ்லிம் மக்கள் பியரி மொழியையும் பேசுகிறார்கள்.
# மூதபித்ரி

## மதமும் கலாச்சாரமும்

மூதபித்ரியில் சமண மதம் இன்னும் வலுவான நடைமுறையில் உள்ளது. இங்குள்ள ஆயிரம் தூண்கள் கொண்ட கோயில் ( சாவீர கம்பத கோயில்) நாடு முழுவதும் உள்ள சமணர்களுக்கு ஒரு புனித ஆலயமாகும். இங்கு மற்ற சமணக் கோயில்களும் உள்ளன. அம்மன்வர சமணக் கோயில், லெப்பாடா சமணக் கோயில் போன்ற பல சமணக் கோவில்கள் உள்ளன.  
இங்கு ஏராளமான இந்து கோவில்களும் உள்ளன. அனுமன் கோயில் ஒன்று இங்கு அமைந்துள்ளது. இங்கே பக்தர்கள் கடவுளுக்கு பிரசாதமாக இளநீரை வழங்குகிறார்கள். சனிக்கிழமைகளில் சராசரியாக நான்கைந்தாயிரம் இளநீர் அனுமனுக்கு பிரசாதமாக படைக்கப்படும்  
இங்குள்ள, வெங்கடரமணர் கோயில் பாறையால் கட்டப்பட்ட கோயிலாகும். இது கார்த்திகை தீப உத்சவம், புனித கர தீப உத்சவம், சாரதா மகோத்சவம் போன்ற பிற செயல்பாடுகளைக் கொண்டாடுவதற்காக அறியப்படுகிறது. இங்கு செதுக்கப்பட்ட தசாவதாரச் சிலைகளும் உள்ளன.  
இங்கு ரோமன் கத்தோலிக்க மதத்தை கணிசமான எண்ணிக்கையில் பின்பற்றுகிறார்கள். இந்தப்பகுதியைச் சுற்றியு சுமார் 14 தேவாலயங்கள் உள்ளன. அவற்றில், 16 ஆம் நூற்றாண்டு பழமையான போர்த்துகீசியத்தால் கட்டப்பட்ட தேவாலயம் இக்ரேஜா டா சாண்டா குரூஸ் ஹோஸ்பெட் அல்லது ஹோஸபேட் தேவாலயம் ஆகும் .
# மூதபித்ரி

## பாரம்பரியத் திருவிழாக்கள்

கலைஞர்]]
# மூதபித்ரி

## பாரம்பரியத் திருவிழாக்கள்

### புலிவேசம்

புலி வேசம் (கன்னடத்தில் ஹுலிவேஷா) (புலி நடனம்) என்பது தெற்கு கன்னட மாவட்டத்தின் நாட்டுப்புற நடனத்தின் தனித்துவமான வடிவமாகும். புலி சாரதாதேவியின் வாகனமாகக் கருதப்படுவதால், இந்த நடனம் தசரா கொண்டாட்டத்தின் போது நிகழ்த்தப்படுகிறது. , விநாயக சதுர்த்தி போன்ற பிற பண்டிகைகளிலும் இது நிகழ்த்தப்படுகிறது. விநாயக சதுர்த்தியில் நிகழ்த்தப்படும் புலிவேசம் இங்கு பிரபலமானது. அதே போல் மங்களூர் தசரா புலிவேசமும், உடுப்பி கிருஷ்ண ஜெயந்தி புலிவேசமும் பிரபலமானது.
# மூதபித்ரி

## பாரம்பரியத் திருவிழாக்கள்

### பூட்டா கோலா

பூட்டா கோலா அல்லது ஆவி வழிபாடு இங்கு நடைமுறையில் உள்ளது. பூட்டா கோலா வழக்கமாக இரவில் நடத்தப்படுகிறது. பெரும்பாலான கோயில்களில் பூட்டா கோலா அவர்களின் ஆண்டு விழாவில் நிகழ்த்தப்படுகிறது.
# மூதபித்ரி

## பாரம்பரியத் திருவிழாக்கள்

### கம்பளா

கம்பளா அல்லது எருமைச் சவாரி நீர் நிரப்பப்பட்ட நெல் வயல்களில் நடத்தப்படுகிறது. இராணி அப்பக்கா கம்பளா மைதானம் கடலா கெரே நிசர்கதாமாவில் கட்டப்பட்டுள்ளது. ஒவ்வொரு ஆண்டும் கம்பளா இங்கு இரண்டு நாட்கள் ஏற்பாடு செய்யப்படுகிறது.
# மூதபித்ரி

## பாரம்பரியத் திருவிழாக்கள்

### கோரிகட்டா

கோயில்களின் வருடாந்திர திருவிழாவில் கிராம மக்களுக்கு கோரிகட்டா (சேவல் சண்டை) மற்றொரு பிடித்த விளையாட்டாகும். காசர்கோட்டின் வடக்குப் பகுதிகளில் உள்ள கோயில்களின் வளாகங்களில் விசேஷமாக வளர்க்கப்பட்ட கோழிகளுக்கு இடையிலான சண்டையை உள்ளடக்கிய ஒரு பழங்கால விளையாட்டாகும். இது ஒரு இரத்த விளையாட்டு அல்ல, ஆனால் துளு நாட்டின்டு வளமான கலாச்சார பாரம்பரியத்தின் அம்சமும், இங்குள்ள கோயில்களுடன் தொடர்புடைய ஒரு பழங்கால சடங்குமாகும்.
# மூதபித்ரி

## பாரம்பரியத் திருவிழாக்கள்

### நாக ஆராதனை

நாக தேவதையின் பிரபலமான நம்பிக்கையின் படி நாக ஆராதனை அல்லது பாம்பு வழிபாடு நடைமுறையில் உள்ளது.  
சமணர்கள் ஆண்டுதோறும் தங்கள் சமணத் திருவிழாக்களைக் கொண்டுள்ளனர். அனைத்து சமணக் கோயில்களும் இரத உற்சவத்தை மிக பிரமாதமாக கொண்டாடுவார்கள். ஒவ்வொன்றும் ஏழு நாட்களுக்கு செல்கிறது.
# மூதபித்ரி

## வரலாறு

இந்நகரம் 1603 ஆம் ஆண்டில் சமண சவுதா வம்சத்தால் ஆட்சி செய்யப்பட்டது. அவர்கள் 1603 இல் தங்கள் தலைநகரை மூதபித்ரிக்கு மாற்றினர். திப்பு சுல்தானால் இப்பகுதி கைப்பற்றப்பட்டபோது அவர்கள் அதிகாரத்தை இழந்தனர் திப்பு சுல்தானை ஆங்கிலேயர்கள் தோற்கடித்த பின்னர் அவர்கள் அடையாள சடங்குகளைத் தொடர்ந்தனர். மூதபித்ரியில் கடைசியாக முடிசூட்டு விழா 1865 இல் ஒரு பட்டாவளின்படி செய்யப்பட்டது.  
மூத்பித்ரியில் 18 ஏரிகளும், பல்வேறு கிராமங்களை இணைக்கும் 18 சமணக் கோயில்களும், 18 சாலைகளும் உள்ளன.  
14 முதல் 16 ஆம் நூற்றாண்டுகளில் இந்த நகரம் சமண மதம், கலாச்சாரம், கலை மற்றும் கட்டிடக்கலை ஆகியவற்றின் மையமாக உருவெடுத்தது. இந்த காலகட்டத்தில் பாசாதிகள் என அழைக்கப்படும் 18 சமணக் கோவில்கள் கட்டப்பட்டன. மூதபித்ரியில் உள்ள சமண மடம், திகம்பர ஒழுங்கைச் சேர்ந்த பட்டரகா தலைமையிலானது.  
அவற்றில் மிகவும் பிரபலமானவை குரு பசாதி, அம்மானாவரா பசாதி., திரிபுவன திலக சூடாமணி பசாதி ("ஆயிரம் தூண் கோயில்" என்று அழைக்கப்படுகிறது).  
- **குரு பசாதி**: சமண நினைவுச்சின்னங்களில் முதன்மையானது. இந்த பசாதியின் கருவறையில் சுமார் 3.5 மீட்டர் உயரமுள்ள பார்சுவநாதரின் கற்சிலை நிறுவப்பட்டுள்ளது. கி.பி 12 ஆம் நூற்றாண்டின் ' தவாலா நூல்கள்' என்று அழைக்கப்படும் அரிய சமண பனையோலை கையெழுத்துப் பிரதிகள் இங்கு பாதுகாக்கப்படுகின்றன.
- **சாவீர கம்பத கோயில்**: இந்த பிராந்தியத்தின் சமண கோவில்களில் மிகப்பெரியதும்,மிகவும் அலங்காரமானதும் ஆகும். மக்கள் இந்த கோவிலை ஆயிரம் தூண் கோயில் அல்லது திரிபுவன திலக சூடாமணி என்றும் அழைக்கிறார்கள். இது கி.பி 1430 இல் கட்டப்பட்ட ஒரு பெரிய கரும்பாறை கோயிலாகும். இந்த பசாதியின் கருவறையில் உள்ள சந்திரநாத சுவாமியின் 2.5 மீட்டர் உயர வெண்கல உருவம் மிகவும் புனிதமானதாக கருதப்படுகிறது. இந்த மூன்று மாடி கட்டுமானத்திற்கு ஆட்சியாளர்கள், சமண பட்டாரக சுவாமிஜி, வணிகர்கள் மற்றும் பொது மக்கள் ஆதரவு தெரிவித்தனர். இந்த கோயிலுக்கு முன்னால் ஒரு திறந்த தூண் மண்டபம் உள்ளது, இதில் விஜயநகர பாணியின் பொதுவான செதுக்கல்களால் அலங்கரிக்கப்பட்ட பல்வேறு வகையான அலங்கரிக்கப்பட்ட தூண்கள் உள்ளன. மனஸ்தம்பா என்று அழைக்கப்படும் 15 மீட்டர் உயரமுள்ள ஒற்றை கல் தூண் பசாதிக்கு முன்னால் நிற்கிறது.
- **இரத்னாகர வர்ணி**: 16 ஆம் நூற்றாண்டின் கன்னட கவிஞரும், பாரததேச வைபவம் என்ற நூலின் இடைக்கால கன்னட எழுத்தாளருமான இரத்னகர வர்ணி இந்த இடத்தைச் சேர்ந்தவர். தவாலா நூல்கள் என அழைக்கப்படும் சமண நியமன நூல்களும் வரலாற்று மற்றும் கல்வியறிவு மதிப்புள்ள பல பனையோலை கையெழுத்துப் பிரதிகளும் சமண மடத்தில் பாதுகாக்கப்படுகின்றன.  
சைன ஆளும் குடும்பமான சவுதாக்களின் இடமாக மூதபித்ரி இருந்துள்ளது. அவர்கள் முதலில் இங்கிருந்து 5 கி.மீ தூரத்தில் இருக்கும் புத்திகேவில் இருந்தனர். அவர்கள் 17 ஆம் நூற்றாண்டில் தங்கள் தலைநகரை மூதபித்ரிக்கு மாற்றினர். 17 ஆம் நூற்றாண்டின் சௌதா அரண்மனையின் எச்சங்கள் செதுக்கப்பட்ட மரத் தூண்கள் மற்றும் கூரைகளுக்கு பெயர் பெற்றவை.
# மூதபித்ரி

## போக்குவரத்து வசதிகள்

மங்களூர், உடுப்பி, கர்கலா, ஹெப்ரி, சிவமோகா, குத்ரேமுக், சிருங்கேரி, தர்மஸ்தலா, பந்த்வால், பெள்தங்கடி, நாரவி, கின்னிகோலி மற்றும் முல்கி ஆகிய பகுதிகளுக்கு ஒவ்வொரு 5-10 நிமிடங்களுக்கும் பேருந்துகள் இயக்கப்படுகின்றன.  
பெங்களூர், மைசூர், ஹூப்ளி, தார்வாடு, சுப்ரமண்யா, சிக்மகளூர் போன்ற தொலைதூர இடங்களுக்கும், கர்நாடகாவின் அனைத்து முக்கிய இடங்களுக்கும் அரசு பேருந்துகள் உள்ளன. மும்பை, கோவா பெங்களூர், போன்ற நகரங்களுக்கு தனியார் பேருந்துகள் கிடைக்கின்றன.
# மூதபித்ரி

## பொழுதுபோக்கு

மற்ற பொழுதுபோக்குகளில் இந்த மாவட்டத்திற்கென தனித்துவமான யக்சகானம் இருக்கிறது. இது இரவு முழுவதும் நீடிக்கும். இரவு 9:30 மணிக்கு தொடங்கி அடுத்த நாள் காலை 6 மணிக்கு முடிவடையும். இதில் காவியங்களிலிருந்து நடத்தப்படும் நாடகமும் அடங்கும். இது பொதுவாக வாரத்திற்கு ஒரு முறை நிகழ்த்தப்படுகிறது. மேலும் வருடத்திற்கு சில மாதங்களில் மட்டுமே நடக்கும்.  
சில தனியார் துளு நாடக நிறுவனங்கள் நவம்பர் மற்றும் சூன் மாதங்களுக்கு இடையே நகைச்சுவை நாடகங்களை சீரான இடைவெளியில் நடத்துகின்றன.
# கின்னிகோலி

**கின்னிகோலி** (Kinnigoli) என்பது மங்களூரிலுள்ள ஒரு முக்கிய புறநகர்ப் பகுதியாகும். இது மங்களூர் நகரத்திலிருந்து சுமார் 32 கி.மீ தொலைவிலும், கட்டீலில் இருந்து 5 கி.மீ தொலைவிலும் (ஒரு பிரபலமான இந்து புனித யாத்திரை மையம்), முல்கியில் இருந்து 8 கி.மீ தொலைவிலும் (முல்கி ரயில் நிலையத்திலிருந்து 5 கி.மீ) மங்களூர் சர்வதேச விமான நிலையத்திலிருந்து 17 கி.மீ தொலைவிலும் அமைந்துள்ளது. இங்கிருந்து 'யுகபுருஷா' என்ற வழக்கமான கன்னட மாத இதழ் வெளியிடப்படுகிறது.  
வெளிநாட்டிலிருந்து திரும்பி வரும் இந்திய வெளிநாட்டினரின் வருகையால் (பெரும்பாலும் பாரசீக வளைகுடா நாடுகள்) இந்த ஊர் வளர்ந்துள்ளது. இங்கு கான்கெட்டா மருத்துவமனை என்று ஒரு மருத்துவமனை உள்ளது.
# கின்னிகோலி

## தொழில்

இங்கு பெரும்பான்மையான மக்கள் விவசாயத்தில் ஈடுபட்டுள்ள்னர். நெல் என்பது பரவலாக வளர்க்கப்படும் பயிராகும். இது பெரும்பாலும் விற்பனையை விட நுகர்வுக்காக வளர்க்கப்படுகிறது. பாக்கு, முந்திரி போன்ற பணப்பயிர்கள் விவசாய நிலங்களின் சிறிய பகுதிகளில் அல்லது பயிரிட முடியாத மலைப்பகுதிகளில் வளர்க்கப்படுகின்றன. பண்ணை நிலங்களில் மா, பலா, புளி மரங்கள் பரவியிருக்கின்றன.  
ஒவ்வொரு வியாழக்கிழமையும் வாராந்திர சந்தை இங்கு நடைபெறும். பழங்கள், காய்கறிகள், பருப்பு வகைகள், தானியங்கள், உறைந்த உணவுகள், பழச்சாறுகள் போன்றவற்றைக் கொண்ட *டெய்லி நீட்ஸ்* என்ற சொந்த பல்பொருள் அங்காடியையும் இது கொண்டுள்ளது.
# கின்னிகோலி

## பிரபலங்கள்

பிரபல இந்திய பரோபகாரரும் இருதய அறுவை சிகிச்சை நிபுணருமான மருத்துவர் தேவி பிரசாத் செட்டி இங்கு பிறந்தார். ஒரு இந்திய மாதிரியும், அழகுப் போட்டியின் பட்டத்தை வென்றவருமான சிறீநிதி ரமேஷ் செட்டி இப்பகுதியைச் சேர்ந்தவர்.
# கின்னிகோலி

## கம்பளா

இங்கு, குளிர்காலத்தில், வழக்கமாக சனவரியில், கம்பளா எனப்படும் எருமை பந்தயப் போட்டி அறுவடைக்குப் பின் நீரில் நிரப்பப்பட்ட நெல் வயல்களில் நடைபெறுகிறது. இது சுற்றுலாப் பயணிகள் உள்ளிட்ட பார்வையாளர்களை ஈர்க்கிறது. இந்த போட்டியின் வெற்றியாளர்களுக்கு தங்கப் பதக்கங்களும் பணப் பரிசுகளும் வழங்கப்படுகின்றன.
# கின்னிகோலி

## மக்கள்

இங்கு, இந்துக்கள், கிறிஸ்தவர்கள் மற்றும் முஸ்லிம்கள் போன்ற பல்வேறு மதத்தைச் சேர்ந்தவர்கள் இருக்கின்றனர். இங்கு கன்னடம், துளு, கொங்கணி, பியரி போன்ற மொழிகள் பேசப்படுகின்றன . ஒவ்வொரு சமூகமும் மிகச் சிறப்பாக இணைந்து வாழ்கின்றன. சில சந்தர்ப்பங்களில் மற்றவர்களின் மத நடவடிக்கைகளில் தீவிரமாக ஊக்குவித்து பங்கேற்கின்றன.
# கின்னிகோலி

## பேருந்து வசதி

இப்பகுதியின் அனைத்து முக்கிய நகரங்களுக்கும் பேருந்துகளுடன் சாலை வழியாக நன்கு இணைக்கப்பட்டுள்ளது. இங்கிருந்து மங்களூர், முல்கி, உடுப்பி, பாஜ்பே, கட்டீல், மூதபித்ரி, பெளமன்னு, கர்கலா,நிட்டே, பெள்தங்கடி, பந்த்வால் போன்ற ஊர்களுக்கு பேருந்துச் சேவைகள் இருக்கின்றன.
# கின்னிகோலி

## பேருந்து வசதி

### விமானம வசதி

மங்களூர் சர்வதேச விமான நிலையம் கின்னிகோலிக்கு சுமார் 17 கி.மீ. தூரத்தில் உள்ளது. பெங்களூர், மும்பை, சென்னை, தில்லி, ஐதராபாத் மற்றும் மத்திய கிழக்கு நாடுகளான அபுதாபி, பகுரைன், தம்மம், தோஹா, துபாய், குவைத், மஸ்கட் போன்ற அனைத்து முக்கிய இந்திய பெருநகரங்களுக்கும் இங்கிருந்து விமானங்கள் கிடைக்கின்றன.
# கின்னிகோலி

## பேருந்து வசதி

### தொடருந்து நிலையம்

6 கி.மீ தூரத்தில் உள்ள முல்கி தொடருந்து நிலையமும், 13 கி.மீ தூரத்தில் உள்ள சூரத்கல் தொடருந்து நிலையமும் அருகிலுள்ள தொடருந்து நிலையங்கள் ஆகும்
# சங்ககால இரணியன்

**சங்ககால இரணியன்** என்பவர் சங்ககாலத்தில் இருந்த பாண்டியர்களின் தளபதிகளில் ஒருவர் ஆவார். இந்த தளபதியின் வீரதீரச் செயல்களைப் பாராட்டி பாண்டியநாட்டின் குறுகுறு நிலப்பகுதிக்கு இரணிய முட்டம் நாடு என்றே பாண்டியன் பெயரிட்டுள்ளான். படைத்தலைவர்களை பெருமைப் படுத்தும் பாண்டியரின் நற்பண்புக்கு இது ஒரு நல்ல சான்றாகும்.  
அந்த நாடு நத்தம், அழகர் மலை, ஆனைமலை திருப்பத்தூர் ஆகிய பகுதிகளை உள்ளடக்கி இருந்தது. முதலாம் பராந்தக கால கல்வெட்டுகள் இந்நாட்டை கீழ் இரணிய முட்டம் என்றும் மேல் இரணிய முட்டம் என்றும் பிரித்து இருந்ததாக கூறுகின்றன.
# சங்ககால இரணியன்

### குலதெய்வமாக இரணியன்

அழகர் மலையில் உள்ள ஒரு கோட்டைக்கு இரணியன் கோட்டை என்றே பெயர் உள்ளது. இந்தக் கோட்டையை முதன்முதலில் கட்டிய பழங்கால தலைவனாக இவன் இருக்கலாம்.
# சங்ககால இரணியன்

### அழகர் மலையில் உள்ள இரணியன் கோட்டை

வரலாற்று ஆசிரியர்களில் சிலர் இரணிய வர்மன் என்னும் சிம்ம விஷ்ணுவே இந்தக் கோட்டையைக் கட்டினான், எனவே அது இரணியன் கோட்டை எனப் பெயர் பெற்றது என தவறாக கருதுகின்றனர். ஆனால் பல்லவர்கள் ஆட்சி தோன்றுவதற்கு முன்னரே இரணிய முட்டம் என்று அழகர்மலை பெயர் பெற்றிருந்தது குறிப்பிடத்தக்கது. எனவே இந்த தளபதியே இரணியன் கோட்டை என்பதை கட்டிஇருப்பார். அவரது பெயரைக்கொண்டே பிற்காலத்தில் விரிவு படுத்த்தப்பட்டுள்ளது.
# சங்ககால இரணியன்

### இரணியனின் குலதெய்வம்

இவர் எர்ரக்கம்மாள் (எரக்கொற்றி) என்னும் கொற்றவை தெய்வத்தை வழிபட்டு வந்ததாக இவரது கதை கூறுகிறது. இந்த தெய்வத்தின் கோவில் பழங்காலதொல்லியல் சின்னங்கள் உடன் காணப்படுகிறது. கல்வட்டம், கல்பதுக்கை கற்குழி முதலான தொல்லியல் சின்னங்கள் உடன் திண்டுக்கல் மாவட்டம் சந்தையூர் என்னும் இடத்தில் எர்ரக்கம்மாள் கோவில் உள்ளது.
# சங்ககால இரணியன்

### இரணியனின் குடும்ப பெயர்கள்

இவரது வழியினரின் குடும்ப பெயர்களும் மிகவும் தொன்மை வாய்ந்ததாக உள்ளன. எரணன், எரவாதன், வெளியன் (வெள்ளையன்) தித்தன் (தொத்தன்) போசன் (கோசர்) போன்ற வராற்று சிறப்புமிக்கவையாக உள்ளன.
# மகாகூடக் கோயில்கள்

**மகாகூடக் கோயில்கள்** (Mahakuta group of temples) என்பது இந்தியாவின் கருநாடக மாநிலத்தின் பாகல்கோட் மாவட்டத்தில் உள்ள மகாகூடம் என்ற கிராமத்தில் அமைந்துள்ள் கோயில்களாகும். இது இந்துக்களுக்கு ஒரு முக்கியமான வழிபாட்டுத் தலமாகவும், நன்கு அறியப்பட்ட சைவ மடத்தின் இருப்பிடமாகவும் உள்ளது. இந்த கோவில்கள் பொ.ச. 6 அல்லது 7 ஆம் நூற்றாண்டு காலத்தவை. மேலும் பாதமி சாளுக்கிய வம்சத்தின் ஆரம்பகால மன்னர்களால் கட்டப்பட்டுள்ளன. இது அருகிலுள்ள அய்கொளெயில் உள்ள கோயில்களைப் போன்ற கட்டிடக்கலை பாணியை அடிப்படையாகக் கொண்டுள்ளது. மேலும், இந்த வளாகத்தில் உள்ள இரண்டு குறிப்பிடத்தக்க கல்வெட்டுகளில் உள்ள தகவல்கள் பொ.ச. 595-602 க்குமிடையில் தேதியிடப்பட்ட 'மகாகூடக் தூண் கல்வெட்டு' ( சமசுகிருத மொழியிலும் கன்னட எழுத்துமுறையிலும் எழுதப்பட்டுள்ளது ); மேலும், கி.பி 696–733 க்கு இடையில் தேதியிடப்பட்ட விஜயாதித்தனின் காதலியான வினபோட்டியைப் பற்றிய கல்வெட்டு கன்னட மொழியிலும் பிற எழுத்துக்களிலும் எழுதப்பட்டிருக்கிறது.
# மகாகூடக் கோயில்கள்

## அடிப்படை திட்டம்

7 ஆம் நூற்றாண்டின் கர்நாடக கைவினைஞர்கள் வட இந்திய நாகரா பாணி கோயில்களை ஒட்டியுள்ள தென்னிந்திய திராவிட பாணியிலான கோயில்களைக் கட்டுவதன் மூலம் தங்கள் கட்டிடக்கலையில் ஒரு குறிப்பிட்ட தேர்ந்தெடுப்பை அடைந்தனர். மேலும், அவற்றின் திராவிட மற்றும் நாகரா பாணிகள் உள்ளூர், பூர்வீக மாறுபாடுகள் மற்றும் நவீன தமிழ்நாட்டில் தெற்கில் நிலவிய கட்டடக்கலையுடனும் மத்திய இந்தியப் பாணிகளுடனும் தொடர்பில்லாதவை. ஒரு பாணியின் அடிப்படை திட்டத்தை மற்றொன்றின் பண்புகளுடன் இணைப்பதன் மூலம் அவர்கள் இதை அடைந்தனர். இங்குள்ள திராவிட பாணியிலான கோயில்கள் சன்னதிக்கு மேல் கட்டப்பட்ட கோபுரத்தைக் கொண்டுள்ளன. *நாகரா* பாணியிலான கோயில்கள் ஒரு சன்னதிக்கு மேல் ஒரு வளைவு கோபுரத்தைப் பயன்படுத்துகின்றன, இது ஒரு சதுரத் திட்டத்தைக் கொண்டுள்ளது, மேலும் இது ஒரு ரிப்பட் கல்லால் மூடப்பட்டுள்ளது. இந்த கலப்பின பாணியின் வளர்ச்சி, இரண்டு அடிப்படை கட்டடக்கலை பாணிகளின் அச்சுக்கலை அம்சங்களை இணைப்பதன் மூலம் அடையப்படுகிறது, இது கர்நாடக பிராந்தியத்தின் ஒரு தனித்துவமாகக் கருதப்படுகிறது மற்றும் வெசரா பாணியிலான கட்டிடக்கலைகளின் தொடக்கத்தை வரையறுக்கிறது.
# மகாகூடக் கோயில்கள்

## நீருற்று

கோயில் வளாகத்திற்குள் ஒரு இயற்கை மலை நீரூற்று அமைந்துள்ளது. இது விஷ்ணு புட்கரணி ("விஷ்ணுவின் தாமரைக் குளம்") மற்றும் பாபவிநாச தீர்த்தம் என்று அழைக்கப்படும் ஒரு குளத்தில் விழுகிறது. வளாகத்தில் உள்ள பல சிவாலயங்களில், திராவிட பாணியில் கட்டப்பட்ட மகாகுடேசுவரர் கோயில், மல்லிகார்ச்சுனர் கோயில் ஆகியவை மிகப் பெரியவை. விஷ்ணு புட்கரணி குளத்தின் மையத்தில் ஒரு சிறிய சன்னதி உள்ளது, அதில் பஞ்சமுக லிங்கம் என அழைக்கப்படும் ஒரு சிவ இலிங்கம் அமைந்துள்ளது. நான்கு திசைகளிலும் நான்கு முகங்களும், ஆகாயத்தை நோக்கி ஒரு முகமும் அமைந்துள்ளது.
# மகாகூடக் கோயில்கள்

## கல்வெட்டுகள்

மகாகூட வளாகம் வரலாற்றாசிரியர்களுக்கு 7 ஆம் நூற்றாண்டின் இரண்டு முக்கியமான கல்வெட்டுகளை வழங்கியுள்ளது. மகாகூடக் தூண் கல்வெட்டு, பொ.ச. 595-602 க்கு இடையில் தேதியிடப்பட்டது, முதலாம் புலிகேசியின் அரசி துர்லபாதேவி வழங்கிய மானியத்தை பதிவு செய்கிறது. மகாகூடேசுவர நாத கடவுளுக்கு பட்டடக்கல் மற்றும் அய்கொளே உள்ளிட்ட பத்து கிராமச் சபைகளின் ஒப்புதலுடன் ராணி மானியத்தை வழங்கினார். கூடுதலாக, கல்வெட்டு சாளுக்கியப் பரம்பரை, அவர்களின் போர்ப் பயணம், அவர்களின் வெற்றிகள். ஆரம்பகால நினைவுச்சின்னங்கள் பற்றிய முக்கியமான தகவல்களை வழங்குகிறது. இந்த தூண் தர்ம-ஜெயஸ்தம்பா ("மதத்தின் வெற்றியின் தூண்") என்ற பெயரில் செல்கிறது. மேலும், பிஜாப்பூர் தொல்பொருள் அருங்காட்சியகத்தில் உள்ளது. மன்னன் விஜயாதித்தனின் காதலியான வினபோட்டிக்கு கூறப்பட்ட மற்ற கல்வெட்டு மகாகூடேசுவரர் கோயிலின் மண்டபத்தில் பொறிக்கப்பட்டுள்ளது. மகாகூடேசுவரருக்கு மாணிக்கங்கள் மற்றும் ஒரு வெள்ளி குடையை வழங்கிய இது விவரிக்கிறது.
# இலட்சுமேசுவரம்

**இலட்சுமேசுவரம்** (Lakshmeshwara) என்பது இந்திய மாநிலமான கர்நாடகாவில் கதக் மாவட்டத்தில் புதிதாக உருவாக்கப்பட்ட வட்டமான கஜேந்திரகாட் பகுதியில் அமைந்துள்ள ஒரு நகரமாகும். இது கதக்கிலிருந்து 40 கி.மீ தொலைவிலும், ஹூப்ளியிலிருந்து 55 கி.மீ தொலைவிலும் உள்ளது. இது ஒரு விவசாய வர்த்தக நகரமாகும்.  
இந்த வரலாற்று நகரத்தில் சிவன் கோயினான சோமேசுவரர் கோயில் உட்பட பல முக்கியமான கோயில்கள் உள்ளன. இந்த ஊரில் இரண்டு பழங்கால சமணக் கோவில்களும் உள்ளன. அத்துடன் முஸ்லிம்களின் குறிப்பிடத்தக்க ஒரு பள்ளிவாசலும் உள்ளது. பல சிறிய ஆலயங்கள், ஒரு தர்கா, கோடியெல்லம்மா கோயில், முக பசவண்ணா சன்னதி, சூரியநாராயணரின் பிரமாண்டமான சிலை ஆகியவையும் இங்கு அமைந்துள்ளது.
# இலட்சுமேசுவரம்

## நிலவியல்

இந்த நகரம் 15.13 ° வடக்கிலும், 75.47 ° கிழக்கிலும் உள்ளது. இதன் சராசரி உயரம் 634 மீட்டர் (2080&nbsp;அடி ) ஆகும்.
# இலட்சுமேசுவரம்

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, இந்நகரத்தின் மக்கள் தொகை 33,411 ஆகும். ஆண்களில் மக்கள் தொகையில் 51%, பெண்கள் 49%. இந்த ஊரின் சராசரி கல்வியறிவு விகிதம் 62% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 70%, பெண் கல்வியறிவு 53%. இந்த ஊரில், 13% மக்கள் 6 வயதுக்குட்பட்டவர்கள்.
# இலட்சுமேசுவரம்

## வரலாறு

இந்நகரம் ஏராளமான கலாச்சாரத்திற்கும், இலக்கியங்களுக்கும் பிரபலமானது. இது கர்நாடகாவில் வளமான பாரம்பரியம் கொண்ட இடமாகும். எனவே இது திருலுகன்னட நாடு என்று அழைக்கப்படுகிறது. பல மன்னர்கள் இந்த இடத்திற்கு ஆதரவளித்துள்ளனர்.  
இந்நகரம் பண்டையகாலத்தில் ஹுலிகெரே அல்லது புலிகெரே என அழைக்கப்பட்டது. புலிகெரே இதன் தலைநகராக இருந்தது. புலிகெரே என்றால் புலிகளின் குளம் என்று பொருள். புரிகெரே, பொரிகெரே, புரிக்கநகர் மற்றும் புலிகநகர் ஆகியவை இதன் பிற பெயர்களாகும்.  
ஆதிகவி பம்பா தனது புகழ்பெற்ற கவிதைகளை இங்கு எழுதினார்.  
பல சமண புனிதர்களும் எழுத்தாளர்களும் இங்கு தழைத்தோங்கியுள்ளனர். மூன்று முக்கிய நுழைவாயில்களைக் கொண்ட இக்கோயில் வளாகம் உயரமான சுவர்களால் சூழப்பட்டுள்ளது. இது சாளுக்கிய கட்டிடக்கலைக்கு ஒரு அற்புதமான மாதிரியாகும்.  
கோயில் வளாகத்தின் நடுவில், சோமேசுவரருக்கு ஓர் கோயில் உள்ளது. முக்கியமாக சிவனுக்கு அர்ப்பணிக்கப்பட்ட பல சிறிய கோயில்கள், வளாகத்தின் சுவருடன், கரும்பாறையில் கட்டப்பட்டுள்ளன. வளாகத்தில் சில அரங்குகள் பக்தர்களுக்கு ஓய்வெடுப்பதற்காகவும் ஒதுக்கப்பட்டுள்ளது.  
கோயிலின் பாரம்பரிய கட்டமைப்புகளைக் கொண்ட சோமேஸ்வரர் கோயிலில் ஒரு கர்ப கிரிஹா, ஒரு *அர்த்த மண்டபம்* அல்லது பாதியிலேயே மண்டபம், ஒரு நவரங்கா மற்றும் முக *முகபா* அல்லது நுழைவு மண்டபம் ஆகியவை அடங்கும்.  
இக்கோயில் வளாகத்தில், பல கன்னட கல்வெட்டுகள் உள்ளன. 50 க்கும் மேற்பட்ட கல் கல்வெட்டுகள் (பதிவுகள்) கலாச்சார முக்கியத்துவத்தைக் காட்டுகின்றன.  
- முல்கந்தைச் சேர்ந்த கன்னடக் கவிஞர் கயசேனர் எழுதிய இரண்டாம் நரேந்திரசேனரின் சீடரைப் பற்றிய பர்மாமிருதம் பற்றிய 1081 ஆம் ஆண்டைச் சேர்ந்த கல்வெட்டு கிடைத்துள்ளது.
- இரண்டாம் ஜெகதகமல்லன் ஆட்சியின் கல்வெட்டு கிடைத்துள்ளது.
- முல்கந்த் மற்றும் இலட்சுமேசுவரத்தின் இரண்டு சமண கல்வெட்டு
- 733–744 காலப்பகுதியின் இலட்சமேசுவர் கல்வெட்டுகள் (கன்னடம் 13 சனவரி 735), மன்னர் விஜயதித்தனின் மகனான இரண்டாம் விக்ரமாதித்தன் தனது தந்தையின் மரணத்தைத் தொடர்ந்து சாளுக்கிய அரியணையில் ஏறினார் என்று தெரிவிக்கிறது.
-
# சாந்தவேரி கோபால கௌடா

**சாந்தவேரி கோபால கௌடா** (Shantaveri Gopala Gowda) (14 மார்ச் 1923 - 9 சூன் 1972) இவர் 1952, 1962, 1967 ஆம் ஆண்டுகளில் கர்நாடக சட்டசபையான கர்நாடக சட்டசபைக்கு மூன்று முறை தேர்ந்தெடுக்கப்பட்ட ஒரு சோசலிச அரசியல்வாதி ஆவார்.
# சாந்தவேரி கோபால கௌடா

## ஆரம்ப வாழ்க்கை

இவர், கருநாடகாவின் சாகராவில் பிறந்தார். இவர் இந்தியாவின் மிக முக்கியமான சோசலிச தலைவர்களில் ஒருவராகவும், கருநாடகாவில் சோசலிசத்தின் முன்னோடியாகவும் கருதப்படுகிறார். இவர் ராம் மனோகர் லோகியா மூலம் ஈர்க்கப்ப்ட்டார். இவரது தலைமை 1951ஆம் ஆண்டிலேயே தொடங்கியது. இவர் "கவர்ந்திழுப்பவராகக்" கருதப்பட்டார். மேலும் இவர் "பல பின்தொடர்பவர்களையும்" பெற்றார்.
# சாந்தவேரி கோபால கௌடா

## முதலமைச்சர்களுடனான தொடர்பு

இவர், கருநாடகாவின் முதலமைச்சர்களான ஜே. ஹெச். படேல், பங்காரப்பா, சோ. ம. கிருசுணா தேவராஜ் அர்சு உள்ளிட்ட பல சோசலிசவாதிகளுக்கு வழிகாட்டினார்.  
இவரது வாழ்க்கை வரலாறு வெளியானதும், கர்நாடக முதலமைச்சர் தரம்சிங், "மறைந்த சாந்தவேரி கோபால கௌடாவின் கிளர்ச்சியும் அரசியல் பங்களிப்பும் சட்டமன்ற வரலாற்றில் குறிப்பிடத்தக்கவை" என்று கூறினார்.
# சாந்தவேரி கோபால கௌடா

## அரசியல்வாதி

இவர் நிலத்தின் கலாச்சாரத்தை அறிந்த ஒரு முன்னணி அரசியல்வாதியாக இருந்தார். மேலும் ஒரு கிராமவாசியாக இருப்பது கர்நாடகாவின் உழவர் சமூகத்தினரிடையே பெரும் பின்தொடர்பைக் கொண்டிருந்தது. கன்னட மொழியின் மீது மிகுந்த அன்பு கொண்ட ஒரு நன்கு படித்த நபரான இவர், கர்நாடகாவின் பல அறிவார்ந்த மற்றும் உணர்திறன் வாய்ந்த இலக்கிய பிரமுகர்களில் கவிஞர் கோபாலகிருஷ்ணா அடிகா, புதின ஆசிரியர் டாக்டர் யு.ஆர்.அனந்தமூர்த்தி, எழுத்தாளரும், பத்திரிகையாளருமான பி. இலங்கேசு, விவசாயிகள் சங்கத் தலைவர் எம்.டி.நஞ்சுண்டசாமி போன்றோருடன் நட்புடன் இருந்தார். டாக்டர் அனந்தமூர்த்தி இவரது வாழ்க்கையை அடிப்படையாகக் கொண்டு *அவஸ்தே* ("வாழ்க்கை நிலை") எனா நூலை எழுதினார். நடிகர் அனந்த் நாக் முக்கியக் கதாபாத்திரத்தில் நடித்து, இது ஒரு முக்கியமான படமாகவும் உருவாக்கப்பட்டது. ஒரு உண்மையான இலட்சியவாதியும், தைரியமான தலைவருமான இவரது 'ககோடு சத்தியாக்கிரகம்' - கர்நாடக விவசாயிகளுக்கு நீதி வழங்க இவர் மேற்கொண்ட காலவரையற்ற உண்ணாவிரதம் - கர்நாடக மக்களின் மனதில் பசுமையாக் இருக்கிறது. சிறு வயதிலேயே ஏற்பட்ட இவரது மரணம் கர்நாடகாவில் சோசலிச இயக்கத்தின் மெதுவான அழிவைக் குறித்தது. தான் நினைத்தபடி இயக்கத்தை முன்னெடுத்துச் சென்ற சில தலைவர்களில் எம்.டி.நஞ்சுண்டசாமி ஒருவராக இருந்தார். விவசாயிகளின் அவலநிலை குறித்து மீண்டும் நாட்டின் கவனத்தை ஈர்த்ததால் இவரது அரசியல் பங்கு முக்கியமானது.
# லீலாவதி (நடிகை)

**லீலாவதி** (Leelavathi ) (1937 இல் **லீலா கிரண்** என்ற பெயரில் பிறந்த இவர் ஓர் கன்னடத் திரைப்பட நடிகை ஆவார். இவர் தெலுங்கு, கன்னடம், தமிழ் போன்ற மொழிகளில் முக்கியமாக பணியாற்றினார். ராஜ்குமார், விஷ்ணுவர்தன், ம. கோ. இராமச்சந்திரன், என். டி. ராமராவ், சிவாஜி கணேசன், ஜெமினி கணேசன், சங்கர் நாக், கமல்ஹாசன், இரசினிகாந்து, சிரஞ்சீவி, வீ. ரவிச்சந்திரன், சுதீப் போன்ற பல்வேறு புகழ்பெற்ற கலைஞர்களுடன் இணைந்து நடித்துள்ளார். 50 ஆண்டுகளுக்கும் மேலாக தனது தொழில் வாழ்க்கையில் 600க்கும் மேற்பட்ட படங்களில் (கன்னடத்தில் மட்டும் 400 க்கும் மேற்பட்ட) நடித்துள்ளார். *நாகரஹாவு*, அவர்கள் போன்ற படங்களில் இவரது நடிப்பு மக்களால் நினைவு கூறப்படுகிறது.  
லீலாவதி தனது வாழ்க்கை முழுவதும் பல்வேறு விருதுகளை வென்றுள்ளார். இதில் 1999 ல் ராஜ்குமார் விருது, மாநில விருதுகள், பிலிம்பேர் விருதுகள் போன்றவை அடங்கும்.
# லீலாவதி (நடிகை)

## திரைப்பட வாழ்க்கை

மைசூருக்குச் சென்ற பிறகு, *சஞ்சல குமாரி* படத்திலும், பின்னர் சங்கர் சிங்கின் நாககண்ணிகா என்ற படத்திலும் ஒரு சிறிய பாத்திரம் கிடைத்தது. இவர் மகாலிங்க பாகவதர் அணியில் சிறீ சாகித்ய சாம்ராஜ்ய நாடகக் குழுவில் சேர்ந்தார். சுப்பைய்யா நாயுடுவின் 1958 திரைப்படமான பக்த பிரகலாதாவில் நடிக்க இவருக்கு வாய்ப்பு கிடைத்தது. *மாங்கல்யா யோகா*, *தர்ம விஜயம்,* *ரணதீரா காந்தீரவா* ஆகிய படங்களில் இவருக்கு ஒரு சிறிய பாத்திரங்கள் கிடைத்தன. *ராணி ஹொன்னம்மா என்ற படத்திலிருந்து இவர்* ஒரு முழு கதாநாயகி ஆனார்.
# லீலாவதி (நடிகை)

## விருதுகளும், அங்கீகாரமும்

- ஐந்து நீண்ட தசாப்தங்களாக தென்னிந்தியத் திரைப்படத்திற்காக இவர் செய்த சிறந்த பங்களிப்பிற்காக 2008 ஆம் ஆண்டில் தும்கூர் பல்கலைக்கழகம் இவருக்கு கௌரவ டாக்டர் பட்டம் வழங்கியது.
- குடியரசுத் தலைவர் விருதையும் பெற்றார்.
# லீலாவதி (நடிகை)

## ஆரோக்கியம்

இவர் அக்டோபர் 15, 2011 அன்று மருத்துவமனையில் அனுமதிக்கப்பட்டார், மேலும் இவருக்கு இதய பிரச்சினை இருந்தது. ஒரு அறுவை சிகிச்சை மேற்கொள்ளப்பட்டது, இதிலிருந்து இவர் மீண்டார். மருத்துவமனையில் அனுமதிக்கப்பட்ட இவரது அறிக்கைகள் இவரது மகன் வினோத் ராஜ் என்பவரால் மறைக்கப்பட்டன. ஆனால் பின்னர் அது அக்டோபர் 25 அன்று ஒளிபரப்பப்பட்ட டிவி 9 செய்தி அறிக்கையால் வெளிச்சத்திற்கு வந்தது.
# கார்வான்

**கார்வான்** (Karwan) என்பது இந்தியாவின் தெலங்காணாவின் ஐதராபாத்தில் அமைந்துள்ள ஓர் புறநகர் பகுதியாகும். இது பழைய ஐதராபாத்தின் ஒரு பகுதியாகும்.  
இது கச்சிபௌலி, ஹைடெக் சிட்டி போன்ற தகவல் தொழிநுட்ப மையங்களிலிருந்து 10 கி.மீ தூரத்தில் உள்ளது. குதுப் சாகியின் ஆட்சியில் நடந்த வர்த்தகத்தில் இது முக்கியத்துவம் பெற்றிருந்தது. முந்தைய நாட்களில் இது **கார்வான்** தொகுதியின் கீழ் உள்ள **ஜியர்குடெம்** என்று அழைக்கப்பட்டது.
# கார்வான்

## கலாச்சாரம்

கார்வானில் இந்துக்களும், முஸ்லிம்களும் கலந்த மக்கள் தொகை உள்ளது. போனலு<nowiki/>திருவிழா இங்கு மிகவும் பிரபலமானது. மேலும் இது ஆடம்பரமாக கொண்டாடப்படுகிறது. இத்திருவிழாவின் போது முக்கிய வழிபாடு தர்பார் மைசம்மா கோவிலில் நடக்கிறது. கொண்டாட்டங்கள் ஒரு வாரத்திற்கு முன்பே தொடங்கி, ஒரு இறுதி நாளில், திறமையான மாணவர்களுக்கு பரிசு விநியோகத்துடன் பல கலாச்சார நிகழ்ச்சிகள் நடைபெறுகின்றன. திருவிழா வண்டி வேடிக்கைகளுடன் முடிவடைகிறது.  
ஐதராபாத் நிசாம் ஆட்சியிலிருந்தே கார்வானுக்கு மிக நீண்ட வரலாறு உண்டு, இது நன்கு அறியப்பட்ட முத்து சந்தையாக இருந்தது. இது கைத்தறி ஆடைகளுக்கும் பிரபலமானது. நிசாம் காலத்தில் கட்டப்பட்ட பழைய கட்டிடங்களும், பிற பழைய கோயில்களும், மசூதிகளும் இன்று வரை நிற்கின்றன.  
அண்டாரூன் அல்லது இன்சைட் கார்வானுக்கு சில பழைய கட்டிடங்கள் உள்ளன, மேலும் பழைய முத்து மற்றும் வைர சந்தையின் இடமாக இருந்தது.  
விட்டலநாதர் கோயில், சந்தோசி மாதா கோயில், நரசிம்ம சுவாமி கோயில், கேசரி அனுமான் கோயில் ஆகியவை மிகவும் பிரபலமான பழைய கோயில்களாகும்.  
நிசாம் காலத்தில் கட்டப்பட்டது என்று கருதப்படும் ரங்கநாதசுவாமி கோயில் என்ற பழைய கோயிலும் உள்ளது. இது இரட்டை நகரங்களில் புகழ்பெற்ற கோயிலாகும், **ஜியாகுடாவில்** வைகுண்ட ஏகாதசி கொண்டாட்டங்களுக்கு பிரபலமானது.
# 2020 அதராசு கூட்டுக் கற்பழிப்பும் கொலையும்

**2020 ஹத்ராஸ் கூட்டு கற்பழிப்பு மற்றும் கொலை** (2020 Hathras gang rape and murder) என்பது இந்திய நாட்டின் உத்தர பிரதேச மாநிலத்திலுள்ள ஹத்ராஸ் மாவட்டத்தில் அமைந்துள்ள கிராமத்தில் முன்னேறிய மக்களில் உள்ள நான்கு பேர் கூட்டாகச்சேர்ந்து 19 வயதுடைய ஏழை விவசாயப்பெண்ணை 2020 ஆம் ஆண்டு செப்டம்பர் 14 ஆம் திகதி அன்று கொடூரமாக கூட்டு பலாத்காரம் செய்துள்ளார்கள். அப்பெண் காயங்களுடன் அலிகரில் அமைந்துள்ள ஜவஹர்லால் நேரு மருத்துவக் கல்லூரியில் அனுமதிக்கப்பட்டிருந்தவர் 20 செப்டம்பர் 2020 அன்று மரணமடைந்தார்.
# 2020 அதராசு கூட்டுக் கற்பழிப்பும் கொலையும்

## மேலும் பார்க்க

- 2012 தில்லி கும்பல்-வல்லுறவு வழக்கு
- உத்தரப் பிரதேச குழு வன்புணர்வு, 2014
- உன்னாவ் வன்புணர்வு வழக்கு
# க. பஞ்சாங்கம்

**க. பஞ்சாங்கம்** அல்லது **பஞ்சு** என்ற புனைப்பெயரால் அறியப்படும் **கனியப்பன் பஞ்சாங்கம்** (பிறப்பு: 4 பிப்ரவரி 1949) ஒரு தமிழ்நாட்டு எழுத்தாளர் மற்றும் முன்னாள் தமிழ்ப் பேராசிரியர் ஆவார். கவிதை, புதினம், திறனாய்வு, மொழிபெயர்ப்பு எனப் பன்முக ஆளுமை கொண்ட இவர் 51 நூல்களை எழுதியுள்ளார்.
# க. பஞ்சாங்கம்

## தொடக்க வாழ்க்கை

தற்போதைய விருதுநகர் மாவட்டம், இராசபாளையத்தை அடுத்துள்ள புத்தூரில் 4 பிப்ரவரி 1949 அன்று முத்தம்மாள்-கனியப்பன் இணையருக்கு மகனாகப் பிறந்தார் பஞ்சாங்கம். தந்தையை இளம் அகவையில் இழந்தபின் தாயின் அரவணைப்பில் வளர்ந்தார்.
# க. பஞ்சாங்கம்

## கல்வி

தொடக்கக் கல்வியை புத்தூர் சரசுவதி ஆரம்பப் பாடசாலையிலும், உயர்கல்வியை தளவாய்புரம் பு.மு.மா. மாரிமுத்து நாடார் உயர்நிலைப் பள்ளியிலும் முடித்தார். பின் விருதுநகர் இந்து நாடாரின் செந்தில்குமார நாடார் கல்லூரியில் புகுமுக வகுப்பை (1965-66) நிறைவு செய்தார்.  
1970 இல் மதுரை தியாகராசர் கல்லூரியில் தமிழ் இலக்கியத்தில் இளங்கலைப் பட்டமும், 1972 இல் சென்னை மாநிலக் கல்லூரியில் முதுகலைப் பட்டமும் பெற்றார். ஔவை துரைசாமி, சுப.அண்ணாமலை, மெ.சுந்தரம், ந. சஞ்சீவி உள்ளிட்ட அறிஞர்கள் இவருக்கு ஆசிரியர்களாக இருந்தனர்.  
1983 இல் முனைவர் ஔவை நடராசன் மேற்பார்வையில் *சிலப்பதிகாரத் திறனாய்வுகள்* என்ற ஆய்வை மேற்கொண்டு 1988 இல் முனைவர் பட்டம் பெற்றார்.
# க. பஞ்சாங்கம்

## பேராசிரியப் பணி

திருநெல்வேலி மாவட்டம் சங்கரன்கோவிலை அடுத்த பசும்பொன் முத்துராமலிங்கத் தேவர் கல்லூரியில் உரையாளர் பணியில் 1972 இல் இணைந்தார்.  
1973 இல் புதுவை அரசுப் பணியில் சேர்ந்து முதலாவதாக அறிஞர் அண்ணா அரசு கலை அறிவியல் கல்லூரியில் பணியாற்றினார். 1977 இல் தாகூர் கலைக் கல்லூரிக்குப் பணிமாறுதல் பெற்றார். 1988 முதல் 1991 வரை மீண்டும் காரைக்கால் கல்லூரியில் பணியாற்றினார்.  
1991 முதல் 1993 வரை பாரதிதாசன் அரசு மகளிர் கல்லூரியிலும், 1993 முதல் 2011 வரை காஞ்சி மாமுனிவர் அரசு பட்டமேற்படிப்பு ஆய்வு மையத்தில் இணைப்பேராசிரியராகவும் பணியாற்றி ஓய்வு பெற்றார்.
# க. பஞ்சாங்கம்

## பதவிகள்

சாகித்திய அகாதமியின் பொதுக்குழு உறுப்பினராக 2003-2007 காலகட்டத்தில் பதவி வகித்தார். புதுச்சேரியிலுள்ள பாரதி அன்பர்கள் அறக்கட்டளையின் தலைவராகவும் செயல்பட்டுள்ளார். , .
# க. பஞ்சாங்கம்

## க.பஞ்சாங்கம் பற்றிய நூல்கள்

| 2008 | க. பஞ்சாங்கத்தின் படைப்புலகம்
(மணிவிழா சிறப்பு வெளியீடு) | கே. பழனிவேலு
(தொகுப்பு) |
| --- | --- | --- |
| 2014 | க. பஞ்சு-வின் திறனாய்வுப் பார்வை | முனைவர் செந்தாமரை |
| க. பஞ்சுவின் பெண்ணிய, தலித்திய,
மார்க்சியப் பார்வை, |  |  |
| 2015 | பேரா. க. பஞ்சாங்கம், | முனைவர் தி. குமார். |
| இலங்குநூல் செயவலர்
முனைவர் க. பஞ்சாங்கம் | நாகரத்தினம் கிருஷ்ணா | } |
# க. பஞ்சாங்கம்

## விருதுகள்

| 2000 | கம்பன் புகழ் விருது | புதுச்சேரி அரசு | *இலக்கியத்தின் இருப்பியலும் திறனாய்வின் இயங்கியலும்* என்ற நூலுக்காக |  |
| --- | --- | --- | --- | --- |
| திருப்பூர் தமிழ்ச் சங்க விருது | திருப்பூர் தமிழ்ச் சங்கம் | *பெண்-மொழி-புனைவு* என்ற நூலுக்காக |  |  |
| 2002 | காசியூர் ரெங்கம்மாள் விருது | *பயணம்* கவிதைத்தொகுப்பிற்காக |  |  |
| 2012 | சிறந்த திறனாய்வாளருக்கான பேரா.கா.சிவத்தம்பி கணையாழி விருது |  |  |  |
| 2016 | சிறந்த திறனாய்வாளருக்கான "மேலும்" சிற்றிதழ் விருது |  |  |  |
| 2019 | “புதுமைப்பித்தன் நினைவு” விருது (24வது) | ‘விளக்கு’ இலக்கிய அமைப்பு | திறனாய்வு மற்றும் ஆய்வுக்கட்டுரைகளுக்காக | } |
# க. பஞ்சாங்கம்

## தனி வாழ்க்கை

1979-இல் பிரபாவதி என்பவரை மணந்தார் பஞ்சாங்கம். இவர்களுக்கு அன்புச்செல்வன், பாண்டியன் என்ற இரு மகன்கள் உள்ளனர்.
# ரையன் காசுலிங்கு

**ரையன் தாமசு காசுலிங்கு (ஆங்கிலம்: Ryan Thomas Gosling)** (பிறப்பு நவம்பர் 12, 1980) கனடிய நடிகர் மற்றும் இசையமைப்பாளர் ஆவார். குழந்தை நடிகராக டிஸ்னியின் *த மிக்கி மவுசு கிளப்* (1993–1995) இல் நடித்து புகழ்பெற்றார். பல்வேறு தொலைக்காட்சித் தொடர்கள் மற்றும் திரைப்படங்களில் நடித்துள்ளார்.  
*த நோட்புக்* (2004) என்னும் காதல் திரைப்படத்தில் நடித்ததற்காக பெரிதும் புகழ் பெற்றார். *ஹாஃப் நெல்சன்* (2006), திரைப்படத்தில் சிறப்பாக நடித்ததற்காக சிறந்த நடிகருக்கான அகாதமி விருதிற்கு பரிந்துரைக்கப்பட்டார். *த பிக் சோர்ட்* (2015), *லா லா லேண்ட்* (2016), *பிளேடு ரன்னர் 2049* (2017) மற்றும் *பர்ஸ்டு மேன்* (2018) ஆகிய திரைப்படங்களில் முதன்மைப் பாத்திரத்தில் நடித்துள்ளார்.  
பீட்டாவின் உறுப்பினர் ஆவார்.
# ஜெரிபிசி தொலைக்காட்சி

**ஜெரிபிசி தொலைக்காட்சி** என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 1 திசம்பர் 2011 ஆம் ஆண்டு 'ஜெரிபிசி' என்ற நிறுவனத்தால் ஆரம்பிக்கப்பட்டது. 2011 ஆம் ஆண்டு நான்கு புதிய தென் கொரியா நாடு தழுவிய பொது கம்பி வடத் தொலைக்காட்சி அலைவரிசைகளில் இதுவும் ஒன்றாகும். இந்த அலைவரிசையில் செய்திகள், விளையாட்டு நிகழ்ச்சிகள் மற்றும் நாடகத் தொடர்கள் போன்ற நிகழ்ச்சிகள் ஒளிபரப்பாகிறது.
# ஜெரிபிசி தொலைக்காட்சி

## தொடர்கள்

- மோர் தன் பிரண்ட்ஸ் (2020)
- இட்டாவோன் கிளாஸ் (2020)
- டி-டே (2015)
# கமால் அகமது (அரசியல்வாதி)

**கமால் அகமது** ஓர் பஹ்ரைன் அரசியல்வாதி ஆவார். இவர் 2011 ஆம் ஆண்டு பிப்ரவரியில் மன்னர் ஹமாத் இப்னு ஈசா அல் கலீஃபா நியமிப்பதன் மூலம் பஹ்ரைன் அமைச்சரவை விவகாரங்களுக்கான அமைச்சராக ஆனார். மேலும் இவர் பஹ்ரைன் மேம்பாட்டு வாரியத்தின் செயல்பாட்டுத் தலைவராகவும் இருந்துள்ளார்.
# இப்ராகிம் பின் கலீஃபா அல் கலீஃபா

**இப்ராகிம் பின் கலீஃபா அல் கலீஃபா** ( அரபு : الشيخ ابراهيم بن خليفة آل خليفة) ஓர் பஹ்ரைனின் முன்னாள் வீட்டுவசதிதுறை அமைச்சர் ஆவார்.
# இப்ராகிம் பின் கலீஃபா அல் கலீஃபா

## பணி

ஷேக் இப்ராகிம் பின் க்லிஃபா அல் கலீஃபா 2007 டிசம்பர் முதல் 2011 வரை பஹ்ரைன் இராச்சியத்தின் வீட்டுவசதிதுறை அமைச்சராகப் பணியாற்றினார். பின்னர் இவருக்குப் பதிலாக மன்னர் ஹமாத் இப்னு ஈசா அல் கலீஃபா அவர்கள் மஜீத் அல் அல்வாய் அவர்களை பதவியில் நியமித்தார்.  
இவர் வீட்டுவசதி வங்கியின் தலைவர் மற்றும் எப்தா வங்கியின் தலைவர் பதவிகளையும் வகிக்கிறார்.  
ஓர் சட்டப்படிப்பில் பட்டதாரியான ஷேக் இப்ராஹிம் பஹ்ரைன் இராச்சியத்தில் பல முக்கிய பதவிகளை வகித்துள்ளார். முன்னாள் நிதி துணை செயலாளராக (1993 முதல் 2007 வரை), பஹ்ரைன் பொருளாதார அமைப்பின் துணை ஆளுநராகவும் (இப்போது மத்திய பஹ்ரைன் மத்திய வங்கி) (1982 முதல் 1993 வரை) பணியாற்றியுள்ளார்.  
பெய்ரூட் அரபு பல்கலைக்கழகத்தில் பட்டப்படிப்பைப் பெற்றார்.
# மிதிவண்டி பம்பு

**மிதிவண்டி பம்பு** என்பது மிதிவண்டி வட்டகைகளில் காற்றடிக்க வடிவமைக்கப்பட்ட ஒரு வகை விசையியக்கக் குழாய் காற்று பம்பு ஆகும். மிதிவண்டிகளில் பயன்படுத்தப்படும் ஷ்ராடர் அல்லது பிரஸ்டா என்ற பொதுவான இரண்டு வகை அடைப்பிதழ்களில் (வால்வு) பயன்படுத்த இது ஒரு இணைப்பைக் கொண்டுள்ளது. டன்லப் (அல்லது வூட்ஸ்) அடைப்பிதழ் எனப்படும் மூன்றாவது வகை அடைப்பிதழ் உள்ளது, ஆனால் இந்த அடைப்பிதழ்களுடன் கூடிய குழாய்களை பிரஸ்டா பம்பைப் பயன்படுத்தி நிரப்ப முடியும்.  
பொதுவாக மிதிவண்டி பம்பானது கையால் அழுத்தப்படும் உந்துத் தண்டால் (பிஸ்டன்) செயல்படுகிறது. இது முன்னும் பின்னுமாகவும் இயங்கும். இதனுள் இருக்கும் உந்துத் தண்டு அடைப்பிதழ் (வால்வு) வெளிக்காற்றை உள்ளே புக விடும். ஆனால் குழாயுனுள் சென்ற காற்றை வெளியே செல்ல விடாது. பஉந்துத் தண்டில் உள்ள அடைப்பிதழ் போன்றே குழாயின் அடியிலும் ஒரு அடைப்பிதழ் இருக்கும். அது குழாயில் உள்ள காற்றை எதனுள் செலுத்துகிறோமோ அதனுள் புகவிடும். ஆனால் அதே காற்றை மீண்டும் வந்த வழியே வெளிச்செல்ல விடாது. அடிப்பாகத்தின் மூலம் காற்றைச் செலுத்தி விட்டு மீண்டும் உந்துத் தண்டை மேலே தூக்கினால் காற்றுக் குறைந்த குழாயின் உட்பகுதியை நோக்கி வெளிக்காற்று அடைப்பிதழின் வழியே உட் சென்று நிரம்பும். மீண்டும் உந்துத் தண்டை கீழ் நோக்கி அழுத்தினால் குழாயில் உள்ள காற்று கீழேயுள்ள அடைப்பிதழைத் திறந்துகொண்டு எதனுள் காற்றைச் செலுத்துகிறோமோ அதனுள் சென்று நிரம்பும். காலில் அழுத்தும் காற்றழுத்தி பம்புகளில், வட்டகையில் காற்றழுத்தத்தைக் குறிக்க ஒரு உள்ளமைக்கப்பட்ட அழுத்த மானியைக் கொண்டுள்ளன.  
மகிழுந்து வட்டகைகளில் காற்றடிக்க மின்சாரம் மூலம் இயக்கப்படும் விசையியக்கக் குழாய்களில் சரியான வகை இணைப்பு கிடைத்தால் மிதிவண்டி வட்டகையிலும் காற்றடிக்க பயன்படுத்தலாம். இதுபோன்ற சில பம்புகள் போதுமான அழுத்தம் ஏற்பட்டவுடன் துண்டிக்குமாறு வடிவமைக்கப்பட்டுள்ளன (மிதிவண்டி வட்டகைகளில் அடைக்கபடும் காற்றைவிட மகிழுந்து வட்டகைகளில் காற்றழுத்தம் மிக அதிகம்). அதிகப்படியான காறடித்தால் மிதிவண்டி வட்டகை குழாய் வெடிக்கும் அபாயம் உள்ளது.
# மிதிவண்டி பம்பு

## வரலாறு

மிதிவண்டி பம்பு முதலில் எப்போது கண்டுபிடிக்கப்பட்டது என்று தெரியவில்லை, ஆனால் இது 1887 அல்லது அதை வட்டிய காலத்தில் இருந்ததாக நம்பப்படுகிறது. ஸ்காட்லாந்தின் ஜான் பாய்ட் டன்லொப் என்பவரால் முதல் காற்றடைக்கபட்ட வட்டகை தயாரிக்கப்பட்டது.
# வச்ரமுனி

**சதானந்த சாகர்** (Sadananda Sagar) (11 மே 1944 - 5 சனவரி 2006) இவரது மேடைப் பெயரான **வச்ரமுனியால்** நன்கு அறியப்பட்ட இவர், கன்னடத் திரைப் படங்களில் தோன்றிய ஒரு இந்திய நடிகராவார். இவர் தனது தொழில் வாழ்க்கையின் பெரும்பகுதிகளில் எதிர்மறை கதாபாத்திரங்களை சித்தரித்தார். மேலும், கன்னடப் படங்களின் மிகச்சிறந்த நடிகர்களில் ஒருவராக கருதப்பட்டார். இவரது தொழில் வாழ்க்கையில், இவர் "இடி முழங்கும் குரலாலும், நடிப்புத்திறனாலும்" அறியப்பட்டார். இது அவருக்கு 'நாத பைரவர்', 'நாத பயங்கரம்' போன்றப் பெயர்களைப் பெற்றுத் தந்தது  
வச்ரமுனி ஒரு மேடை நடிகராக தனது தொழில் வாழ்க்கையை தொடங்கினார். கனகல் பிரபாகர் சாத்திரியின் 'பிரசண்ட இராவணன்' என்ற நாடகத்தில் இராவணனை சித்தரித்ததன் மூலம் புகழ் பெற்றார். 1969 ஆம் ஆண்டில் புட்டண்ணா கனகலின் *மல்லமன பாவாடா* என படத்தின் மூலம் திரைப்படத்தில் அறிமுகமானார். 1970களில் வெளிவந்த *சிப்பாயி ராமு* (1972), *சம்பதிகே சவால்* (1974), *பிரேமதா கனிகே* (1976), *பகதூர் காண்டு* (1976), *கிரி கன்யே* (1977), *சங்கர் குரு* (1978) போன்ற ராஜ்குமாருடன் இணைந்து நடித்தது பரவலாகப் பாராட்டப்பட்டது
# வச்ரமுனி

## இறப்பு

நாள்பட்ட நீரிழிவு நோய் மற்றும் நீடித்த சிறுநீரக தொடர்பான நோய் உள்ளிட்ட பல நோய்களால் பாதிக்கப்பட்ட இவர்,2006 சனவரி 5 அன்று அதிகாலை 5:30 மணிக்கு பெங்களூரில் உள்ள ஒரு தனியார் மருத்துவமனையில் காலமானார்.
# சிறிய காகம்

**சிறிய காகம்** *(Corvus bennetti)* என்பது ஆத்திரேலிய காக்கை இனங்களுள் தோரேசியன் காகத்தினைப் போன்ற சிற்றினமாகும்.இதன் விலங்கியல் பெயர் *கோவர்சு பென்னெட்டி* என்பதாகும். கழுத்து மற்றும் தலைப்பகுதியில் வெண்ணிற இறகுகளைக் கொண்டவை. இந்த இறகுகள் (சுமார் 38 முதல் 45 செ.மீ நீளமுடையன) வலுவான காற்றின் போது வெளித்தெரியும். ஆத்திரேலிய, யூரேசியாவிலிருந்து ஒன்று, ஜாக்டாவ் (*கோர்வஸ் மோனெடுலா* ) இனங்களைத் தவிர ஆஸ்திரேலியாவின் வடக்கே சில தீவுகளில் உள்ள *கோர்வசிலிருந்து* வேறுபடுத்தும் வெள்ளைக் கருவிழியினைக் கொண்டது. ஆத்திரேலிய காக்கைகளைப் போலவே, இந்த இனமும் கருவிழியினைச் சுற்றி நீல வளையத்தைக் கொண்டுள்ளது.
# சிறிய காகம்

## பரவலும் வாழ்விடமும்

இது மேற்கு மற்றும் மத்திய ஆஸ்திரேலியாவில் பெரும்பாலும் வறண்ட, பாலைவன பகுதிகளுக்கு அருகில் வசிக்கிறது. சிறிய நகரங்கள் மற்றும் சாகுபடி செய்யப்பட்ட பகுதிகளுக்கு அடிக்கடி செல்கிறது, அங்குக் கூட்டங்களாகக் காணப்படும்.
# சிறிய காகம்

## சொற்பிறப்பியல்

*கோவர்சு பென்னெட்டி* நியூ சவுத் வேல்ஸ் பறவையியலாளரும் இயற்கை வரலாற்று மாதிரிகள் சேகரிப்பாளருமான கென்ரிக் ஹரோல்ட் பென்னட்டின் நினைவாகப் பெயரிடப்பட்டது.
# சிறிய காகம்

## நடத்தை

### உணவு

இதன் முக்கிய உணவானது தரையில் ஊரும் பூச்சிகள், தானியங்கள் மற்றும் பிற விதைகளை உள்ளடக்கியதாகும். இது டொரேசிய காகத்தினை விடக் குறைவான தோட்டியாக உள்ளது.
# சிறிய காகம்

## நடத்தை

### கூடு கட்டுதல்

இது பொதுவாகச் சிறிய, தளர்வான கூடுகளை மண் சேர்த்து ஒன்றின் மீது ஒன்றாக அடுக்கிக் கட்டுகிறது. (இது போன்ற கூடுகட்டும் முறையினைப் பின்பற்றும் காகம் இது மட்டுமே).
# சிறிய காகம்

## நடத்தை

### கரைதல்

சிறிய காகத்தின் குரலானது சற்று கரடு முரடாக ""ஹர்க்-ஹர்க்-ஹர்க்-ஹர்க்"" முதல் "ஆ-ஆ-ஆ" போல இருக்கும்.
# அனுபிஸ்

படுத்தும் நிகழ்ச்சியில் அனுபிஸ் கடவுள்]]
போது அனுபிஸ் கடவுள்]]
யின் இருதயத்தை எடை போடும் அனுபிஸ் கடவுள்]]  
**அனுபிஸ்** அல்லது **இன்பு** அல்லது **அன்பு** (**Anubis** or **Inpu, Anpu**) பண்டைய எகிப்தியர்களின் இறப்பு, சடலத்தை மம்மிப்படுத்தல், சடலத்தை பதப்படுத்தல், இறப்பிற்கு பிந்தைய வாழ்க்கையை முடிவு செய்தல், இறந்தவர்களின் கல்லறைகள் மற்றும் நினைவுச் சின்னங்களை காத்தல் மற்றும் பாதள உலகத்திற்கான கடவுள் ஆவார். இக்கடவுள் கருப்பு நிற குள்ள நரியின் முகமும், மனித உடலும் கொண்டது. எகிப்திய மன்னர்களின் கல்லறைச் சுவர்களில் இக்கடவுளின் உருவம் ஓவியமாக வரையப்பட்டிருக்கும். இக்கடவுள் மம்மிகளையும், கல்லறைகளையும் பாதுகாப்பதாக எகிப்தியர்கள் நம்பி வழிபட்டனர். இக்கடவுள் இறந்த மம்மிகளின் இருதயத்தை தராசில் வைத்து எடை பார்த்து, இறந்தவர்களை மேல் உலகத்திற்கு அல்லது பாதள உலகத்திற்கு அனுப்பும் அதிகாரம் கொண்டது.  
வளம் கொழிக்கும் நைல் நதியின் கருப்பு நிற வண்டல் மண் போன்று, அனுபிஸ் கடவுளின் முகமும் கருப்பு நிற குள்ள நரியின் முகமும், மனித உடலுடன் ஓவியங்களில் தீட்டப்பட்டுள்ளது. மேலும் அனுபிஸ் கடவுள் ஒரு கையில் மேல் உலகத்தின் திறவு கோலான ஆங்கையும், ஒரு கையில் செங்கோலும் கையில் ஏந்தி இருக்கும். மம்மியின் வாய் திறப்புச் சடங்கின் போது இன்பு கடவுள் அருகில் இருப்பதாக எகிப்தியர்கள் நம்பினர். எகிப்தியர்கள் இக்கடவுளை அனுபிஸ் அல்லது இன்பு அல்லது அன்பு என அழைத்தனர். ஆனால் எகிப்தை ஆண்ட கிரேக்க தாலமி வம்ச மன்னர்கள் இக்கடவுளை அனுபிஸ் என அழைத்தனர். அனுபிஸ் கடவுள் வழிபாடு பழைய எகிப்திய இராச்சிய காலம் முதல் எகிப்தை ஆண்ட கிரேக்கத் தாலமி வம்சத்தினர் காலம் வரை நிலவியது.
# அனுபிஸ்

## இதனையும் காண்க

- பண்டைய எகிப்தியக் கடவுள்கள்
- மம்மியின் வாய் திறப்பு சடங்கு
# தாமசு கிரகாம் (வேதியியலாளர்)

**தாமசு கிரகாம்** (*Thomas Graham*, 21 திசம்பர் 1805 – 16 செப்டம்பர் 1869) என்பவர் கூழ்மப்பிரிப்பு மற்றும் வளிமங்களின் பரவல் ஆகியவற்றில் முன்னோடியாக பணியாற்றியதற்காக அறியப்படும் ஒரு இசுக்காட்லாந்து இயற்பிய வேதியியலாளர் ஆவார். இவர் கூழ்ம வேதியியல் நிறுவனர்களில் ஒருவராக கருதப்படுகிறார்.
# தாமசு கிரகாம் (வேதியியலாளர்)

## வாழ்க்கை

கிரகாம் கிளாஸ்கோவில் பிறந்தார், கிளாஸ்கோ உயர்நிலைப் பள்ளியில் படித்தார். கிரகாமின் தந்தை ஒரு வெற்றிகரமான புடவை உற்பத்தியாளர். தனது மகனை இசுக்காட்லாந்து தேவாலய சமயப் போதகராக்க வேண்டுமென்று விரும்பினார். ஆனால் தனது தந்தையின் விருப்பத்துக்கு மாறாக கிரகாம் 1819 இல் கிளாஸ்கோ பல்கலைக்கழகத்தில் படிக்க இணைந்தார். அங்கு இவர் வேதியியலில் பெரும் ஆர்வத்தை வளர்த்துக் கொண்டார், பேராசிரியர் தாமஸ் தாம்சனின் கீழ் படித்தார். அங்கு 1824 இல் முதுகலைப் பட்டம் பெற்றார்.  
பின்னர் எடின்பரோ பல்கலைக்கழகத்தில் மருத்துவம் பயின்றார், பின்னர் கிளாஸ்கோ பல்கலைக்கழக போர்ட்லேண்ட் தெரு மருத்துவப் பள்ளியில் வேதியியல் கற்பித்தார். 1828 ஆம் ஆண்டில் எட்வர்ட் டர்னர் முன்மொழிவினால் இவர் எடின்பரோ வேத்தியர் கழகத்தின் கௌரவ சக உறுப்பினராகத் தேர்ந்தெடுக்கப்பட்டார். 1831–33 காலகட்டத்தில் இக்கழகத்தின் கீத் பதக்கத்தை வென்றார்.  
இவர் இலண்டனில் உள்ள கோர்டன் சதுக்கத்தில் இறந்தார். இவரது உடல் கிளாஸ்கோ கதீட்ரலில் உள்ள குடும்ப நிலத்தில் அடக்கம் செய்யப்பட்டது.  
கிரகாம் கூழ்மம் தொடர்பான அடிப்படைக் கண்டுபிடிப்புகளையும் செய்தார், இந்த ஆராய்ச்சி கண்டுபிடிப்புகள் தொழில்துறை அமைப்புகளிலும் நவீன சுகாதார சேவையிலும் பயன்படுத்தப்படுகின்றன. நவீன கூழ்மப்பிரிப்பு இயந்திரங்களில் தொழில்நுட்பத்தின் அடிப்படையான முன்னோடி தொழில்நுட்பத்தைப் பயன்படுத்தி, கூழ்மங்கள் மற்றும் படிகங்களை பிரிக்கும் "டயாலிசர்" என்று அழைக்கப்படும் ஆய்வை கிரகாம் மேற்கொண்டார். இந்த ஆய்வுகள் கூழ்ம வேதியியல் என்று அழைக்கப்படும் துறையில் அடித்தளமாக அமைந்தன. மேலும் கிரஹாம் இத்துறையின் நிறுவனர்களில் ஒருவராக கருதப்படுகிறார்.
# பி. எஸ். செட்டியார்

**பி. எஸ். செட்டியார்** என்று அழைக்கப்படும் **பி. எஸ். பக்கிரிசாமி செட்டியார்** (1905 – 1967) தமிழறிஞரும், தமிழாசிரியரும், இதழாசிரியரும், திரைப்படக் கதை, வசன எழுத்தாளரும், இயக்குநரும், அரசியல்வாதியும் ஆவார். *சினிமா உலகம்* என்ற முதலாவது தமிழ்த் திரைத்துறை மாதஇதழை நடத்தியவர்.
# பி. எஸ். செட்டியார்

## வாழ்க்கைக் குறிப்பு

பி. எஸ். செட்டியார் திருவாரூர் மாவட்டம் நன்னிலத்தில் 1905 ஆம் ஆண்டில், பாவாடைசாமி செட்டியார் - கமலத்தம்மாள் ஆகியோருக்குப் பிறந்தார். இப்பத்திரிகையில், திரைப்பட வசனகர்த்தாவாகப் புகழ்பெற்ற இளங்கோவன் (ம.க.தணிகாசலம்), கவி ச. து. சு. யோகியார், பாரதிதாசன், மற்றும் விபுலாநந்த அடிகள், திரு. வி. க. முதலியோரும் எழுதினர். கண்ணதாசனின் கவிதையும் இதில்தான் முதன் முதலாகப் பிரசுரமானது. இப்பத்திரிகை 1947 வரை வெளிவந்தது.
# பி. எஸ். செட்டியார்

## திரையுலகில்

1936இல் வெளியான "இராஜா தேசிங்கு" என்ற திரைப்படத்திற்கு இவர் முதன் முதலில் கதை-வசனம் எழுதினார். சி.கண்ணன் பிள்ளை தயாரிப்பில் தண்டபாணி தேசிகர் முதன் முதலாக நடித்து வெளிவந்த "திருமழிசை ஆழ்வார்" (1948) திரைப்படத்துக்குக் கதை-வசனம் எழுதி, டி. எஸ். கோட்னீ உடன் இணை இயக்குநராகவும் பணியாற்றினார். *காளமேகம்* என்ற திரைப்படத்திலும் இவர் பணியாற்றினார்.
# பி. எஸ். செட்டியார்

## அரசியலில்

இந்திய விடுதலைக்குப்பின் செட்டியார் இரு தடவைகள் சென்னை மாநகராட்சி உறுப்பினராக இருந்தார்.
# பி. எஸ். செட்டியார்

## எழுதிய நூல்கள்

- சிறுவர் விருந்து
- செந்தமிழ்ச் செல்வி
- பெஞ்சமின் பிராங்க்ளின் வாழ்க்கை வரலாறு
- இந்தியப் பெரியார்
- அறிவுலக வீரர்
- அறிஞர் ஆர்.கே.எஸ்.
- தியாக உள்ளம் திருவருள்
- அயலவர் கண்ட இந்தியா
- காப்பியக் காட்சிகள்
- அன்னை வாசகம்
# அருளியசு மச்சக்கெண்டை

**அருளியசு மச்சக்கெண்டை** (*Arulius Barb*) என்பதின் விலங்கியல் பெயர் *தாவ்கின்சியா அருளியசு* என்பதாகும். இது தென்கிழக்கு இந்தியாவின் காவேரி ஆற்றுப் படுகையில் காணப்படும் வெப்பமண்டல சைப்ரினிட் குடும்ப மீனாகும். இது தாமிரபரணி மச்சக்கெண்டை, சிலாசு மச்சக்கெண்டை மற்றும் நீளத்துடுப்பு மச்சக்கெண்டை என்றும் அறியப்படுகிறது.
# அருளியசு மச்சக்கெண்டை

## விளக்கம்

முதிர்ச்சியடைந்த மீன்களின் பின்புறத்தில் அடர் பழுப்பு நிற ஆலிவ் நிறத்திலும், பக்கங்களில் வெண்மையான வயிற்றுப்பகுதியினை கொண்டது. இதன் இடுப்பு துடுப்பு தோற்ற இடத்திற்கு மேலே, கருப்பு, செங்குத்து கறை உள்ளது. முதிர்ச்சியடைந்த மீன்கள் இளம் வயது மீன்களைவிட நல்ல நிறமுடையன. மேலும் வளர்ச்சியடைந்த ஆண் மீனானது தாமிரபரணி ஆற்றில் காணப்படும், *தாவ்கின்சியா தாம்பிரபரனியே* நெருங்கிய தொடர்புடையது. பிரிவுடைய முதுகுத் துடுப்பில் இழைபோன்ற நீட்சிகள் காணப்படாததால் இம்மீனை நீளத்துடுப்பு மச்சக்கெண்டை (*தாவ்கின்சியா பிளமெண்டோசா*) என அழைப்பது தவறு. இம்மீன்கள் 12 சென்டிமீட்டர் நீளம் வரை வளரக்கூடியன.
# அருளியசு மச்சக்கெண்டை

## வாழ்விடம்

இதன் பூர்வீக வாழ்விடமாகப் பெரிய நீரோடைகள், ஆறுகள் மற்றும் ஏரிகள் ஆகும். இது கார அமிலத்தன்மை 6.0 முதல் 6.5 வரையும், வெப்பநிலை 19° முதல் 25° சென்டிகிரேடு வரை&nbsp;உள்ள நீர் நிலைகளில் காணப்படும்.
# அருளியசு மச்சக்கெண்டை

## சொற்பிறப்பியல்

இதன் சிற்றினப் பெயரான *“அருளியசு”* என்ற பெயர் உள்ளூர் மக்கள் பயன்படுத்தும் சொல்லான "அருள்" என்பதிலிருந்து பெறப்பட்டது.
# அருளியசு மச்சக்கெண்டை

## மீன்காட்சியகங்களில்

பிற மச்சக்கெண்டை மீன்களைக் காட்டிலும் பொழுதுபோக்கு மீன் காட்சியகங்களில் குறைவாகக் காணப்பட்டபோதிலும், இவை சுறுசுறுப்பானவை. இதனுடைய இனப்பெருக்க திறன் புலி மச்சக்கெனண்டை (*புன்டிகிரஸ் டெட்ராசோனா*), மற்றும் ரோசி மச்சக்கெண்டை (*பெத்தியா கான்கோனியசு*) போன்றது. ஒத்த அளவிலான சைப்ரினிட் இனங்கள். சில சிச்லிட் இனங்கள் போன்று பிற மீன்களால் வேட்டையாடப்படும் அபாயத்தில் உள்ளது. பல மச்சக்கெண்டைகளைப் போலவே, வேகமாக நீந்தும் தன்மையுடையது. எனவே மீன்காட்சித் தொட்டிகளில் இம்மீன்களின் எண்ணிக்கையினை 5 முதல் 6 வரை வைத்திருப்பதன் மூலம் இந்நடத்தையினை தணிக்கலாம். முதிர்ந்த மீன் ஒன்றிற்கு 10 முதல் 12&nbsp;செ.மீ. இடவசதி தேவைப்படுகிறது.
# வில்சன் தீவு

**வில்சன் தீவு** *(Wilson Island)* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 57 கி.மீ (35 மைல்) தொலைவில் வில்சன் தீவு அமைந்துள்ளது.
# வில்சன் தீவு

## பெயர்க்காரணம்

பிரித்தானிய இந்திய இராணுவ படைப்பகுதி தலைவரும் ஆணை அதிகாரியுமான சர் ஆர்க்டேல் வில்சனின் பெயர் தீவுக்கு சூட்டப்பட்டுள்ளது.
# வில்சன் தீவு

## வரலாறு

வில்சன் தீவில் ஒளிரும் கலங்கரை விளக்கம் கால தாமதமாக நிறுவப்பட்டது.
1993-94 ஆம் ஆண்டு காலத்தில்தான் தீவின் வடமேற்கு கரையில் துத்தநாகம் பூசிய தாங்குசட்டம் அமைக்கப்பட்டது அமெரிக்காவின் டைடு லேண்டு நிறுவனத்திலிருந்து பெறப்பட்ட நவீன சூரிய சக்தியில் இயங்கும் உபகரணங்கள் தாங்குசட்ட கோபுரத்தின் மீது நிறுவப்பட்டன. கலங்கரை விளக்கம் 23 மார்ச் 1994 ஆண்டு மார்ச்சு மாதம் தொடங்கப்பட்டது. இக்கலங்கரை விளக்கத்தை படகு மூலம் மட்டுமே அணுக முடியும்.
# வில்சன் தீவு

## புவியியல்

இரிச்சி தீவுக்கூட்டத்திற்கு சொந்தமா வில்சன் தீவு நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது. தெற்கில் 400 மீட்டர் நீளம் கொண்ட ஒரு குறுகிய கால்வாய் சர் வில்லியம் பீல் தீவிலிருந்து பிரிக்கிறது.
# வில்சன் தீவு

## நிர்வாகம்

அரசியல் ரீதியாக வில்சன் தீவு போர்ட் பிளேர் தாலுகாவின் ஒரு பகுதியாகும்.
# வில்சன் தீவு

## மக்கள் தொகை

வில்சன் தீவில் மக்கள் எவரும் வசிக்கவில்லை.
# சர் வில்லியம் பீல் தீவு

**சர் வில்லியம் பீல் தீவு** (Sir William Peel Island) அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 51 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.
# சர் வில்லியம் பீல் தீவு

## பெயர்க்காரணம்

பிரித்தானிய கடற்படை தளபதியும் விக்டோரியா சிலுவை விருது பெற்றவரும் இந்திய விடுதலைப்போரில் உயிர் நீத்தவருமான வில்லியம் பீலின் பெயர் தீவுக்கு சூட்டப்பட்டுள்ளது.
# சர் வில்லியம் பீல் தீவு

## புவியியல்

இரிச்சி தீவுக்கூட்டத்திற்கு சொந்தமான வில்லியம் பீல் தீவானது நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது.
# சர் வில்லியம் பீல் தீவு

## நிர்வாகம்

அரசியல் ரீதியாக வில்லியம் தீவு போர்ட் பிளேர் தாலுகாவின் ஒரு பகுதியாகும்.
# சர் வில்லியம் பீல் தீவு

## மக்கள் தொகை

சர் வில்லியம் தீவில் மக்கள் எவரும் வசிக்கவில்லை.
# நிக்கல்சன் தீவு

**நிக்கல்சன் தீவு** *(Nicholson Island )* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 52 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.
# நிக்கல்சன் தீவு

## பெயர்க்காரணம்

பிரித்தானிய பொது இராணுவ படைத்தளபதி இயான் நிக்கல்சன் பெயர் இத்தீவுக்கு சூட்டப்பட்டுள்ளது.
# நிக்கல்சன் தீவு

## புவியியல்

இரிச்சி தீவுக்கூட்டத்திற்கு சொந்தமான நிக்கல்சன் தீவானது வில்லியம் பீல் தீவுக்கும் இயான் லாரன்சின் சாகோதர என்றி லாரன்சு தீவுக்கும் இடையில் அமைந்துள்ளது. தீவின் தெற்கே மையப்புள்ளியாக விளங்கும் சுற்றியுள்ள நீர் ஒரு முக்கியமான நீர் குதித்து மூழ்கல் சுற்றுலா இடமாகும்
# நிக்கல்சன் தீவு

## நிர்வாகம்

அரசியல் ரீதியாக நிக்கல்சன் தீவு போர்ட் பிளேர் தாலுகாவின் ஒரு பகுதியாகும்.
# நிக்கல்சன் தீவு

## மக்கள் தொகை

நிக்கல்சன் தீவில் மக்கள் எவரும் வசிக்கவில்லை.
# ஓம் பன்னா (புல்லட் பாபா)

**ஓம் பன்னா** (Om Banna) புல்லட் பாபா என்றும் அழைக்கப்படும் ) இது இந்தியாவின் சோத்பூருக்கு அருகிலுள்ள பாலி மாவட்டத்தில் அமைந்துள்ள ஒரு ஆலயம் ஆகும். இது ஒரு விசையுந்து வடிவத்தில் ஒரு தெய்வத்திற்காக அர்ப்பணிக்கப்பட்டுள்ளது. இது பாலியிலிருந்து 20 கிலோமீட்டர் (12 மைல்) தொலைவிலும், சோத்பூரிலிருந்து 53 கிலோமீட்டர் (33 மைல்) தொலைவிலும் பாலி-சோத்பூர் நெடுஞ்சாலையில், சோட்டிலா கிராமத்திற்கு அருகில் அமைந்துள்ளது. இந்த விசையுந்து 350 *சிசி ராயல் என்ஃபீல்ட் புல்லட் ஆர்.என்.ஜே* 7773 ஆகும்.  
ஒவ்வொரு நாளும் நூற்றுக்கணக்கான பக்தர்கள் பாதுகாப்பான பயணத்திற்காக இங்கு வந்து பிரார்த்தனை செய்கிறார்கள்.
# ஓம் பன்னா (புல்லட் பாபா)

## வரலாறு

1991 திசம்பர் 2 அன்று, ஓம் பன்னா (முன்னர் ஓம் சிங் ரத்தோர் என அழைக்கப்பட்டார். (பன்னா என்பது ராஜ்புத் இளைஞர்களால் பயன்படுத்தப்படும் ஒரு கெளரவ சொல் ) பாலியின் சண்டேராவ் அருகே உள்ள பாங்கி நகரத்தில் இருந்து சோட்டிலாவுக்குச் சென்று கொண்டிருந்தபோது, இவரது வாகனம் கட்டுப்பாட்டை இழந்து ஒரு மரத்தில் மோதியது. இவர் சம்பவ இடத்திலேயே உயிரிழந்தார். அதே நேரத்தில் இவரது வாகனம் அருகிலுள்ள பள்ளத்தில் விழுந்தது. விபத்து நடந்த மறுநாள் காலை உள்ளூர் காவலர்கள் இவரது வாகனத்தை அருகிலுள்ள காவல் நிலையத்திற்கு எடுத்துச் சென்றனர். அடுத்த நாள் நிலையத்திலிருந்து மர்மமான முறையில் வாகனம் காணாமல் போனதாகவும், சம்பவம் நடந்த இடத்தில் மீண்டும் கண்டுபிடிக்கப்பட்டது என்றும் தெரிவிக்கப்பட்டது. காவலர்கள், மீண்டும் ஒரு முறை வாகனத்தை எடுத்துச் சென்றனர். இந்த முறை அதன் எரிபொருள் தொட்டியைக் காலி செய்து பூட்டு போட்டு வைத்தனர். அவர்களின் முயற்சிகள் இருந்தபோதிலும், மறுநாள் காலையில் அது மீண்டும் வாகனம் மறைந்து விபத்து நடந்த இடத்தில் காணப்பட்டது. விசையுந்து அதே பள்ளத்திற்குத் திரும்பிக் கொண்டே இருந்தது என்று கதை கூறப்படுகிறது. உள்ளூர் காவல் நிலையத்தின் காவலர்கள் மேற்கொண்ட ஒவ்வொரு முயற்சியையும் அது முறியடித்தது; வாகனம் எப்போதும் விடியற்காலையில் அதே இடத்திற்குத் திரும்பியது.  
இது உள்ளூர் மக்களால் ஒரு அதிசயமாகக் காணப்பட்டது. மேலும் அவர்கள் "புல்லட் பைக்கை" வணங்கத் தொடங்கினர். அதிசய வாகனம் பற்றிய செய்தி அருகிலுள்ள கிராமங்களுக்கு பரவியது. பின்னர் அவர்கள் அதை வணங்க ஒரு கோவிலைக் கட்டினர். இந்த கோயில் "புல்லட் பாபாவின் கோயில்" என்று அழைக்கப்படுகிறது. ஓம் பன்னாவின் ஆவி துன்பமடைந்த பயணிகளுக்கு உதவுகிறது என்று நம்பப்படுகிறது.